TEHTÄVÄT

**1.1 KIELTO:** Muuta lauseet kieltomuotoon. Missä lauseissa kielto vaikuttaa sijamuotoon?

Vastaukset ovat tämän tiedoston seuraavalla sivulla. Älä katso niitä, ennen kuin olet itse tehnyt tehtävän.

1. Suomalainen viini on pahaa.
2. Heikki nousi seisomaan.
3. Hanna on tänään melko hiljainen.
4. Minusta tulee sairaanhoitaja.
5. Sää on muuttunut kylmäksi.
6. Tuo nainen on minun sisko.
7. Heikki on nyt matkoilla.
8. Minulla on ajokortti.
9. Asunto on jo siivottu.
10. Tampereella on huvipuisto.
11. Minulla on kylmä.
12. Lapsia on neljä.
13. Kissoja oli vain yksi.
14. Haluaisin ostaa polkupyörän.
15. Minä pidän sinusta.

**1.1 Kielto-tehtävän vastaukset**

**Muutetut kohdat on merkitty keltaisella. Keltainen tarkoittaa, että kiellon takia sana on muuttunut partitiiviin.**

1. Suomalainen viini on pahaa. Suomalainen viini ei ole pahaa.
2. Heikki nousi seisomaan. Heikki ei noussut seisomaan.
3. Hanna on tänään melko hiljainen. Hanna ei ole tänään hiljainen.
4. Minusta tulee sairaanhoitaja. Minusta ei tule sairaanhoitajaa.
5. Sää on muuttunut kylmäksi. Sää ei ole muuttunut kylmäksi.
6. Tuo nainen on minun sisko. Tuo nainen ei ole mun sisko.
7. Heikki on nyt matkoilla. Heikki ei ole nyt matkoilla.
8. Minulla on ajokortti. Minulla ei ole ajokorttia.
9. Asunto on jo siivottu. Asuntoa ei ole vielä siivottu.
10. Tampereella on huvipuisto. Tampereella ei ole huvipuistoa.
11. Minulla on kylmä. Minulla ei ole kylmä.
12. Lapsia on neljä. Lapsia ei ole neljä / neljää.
13. Kissoja oli vain yksi. Kissoja ei ollut yhtään.
14. Haluaisin ostaa polkupyörän. En haluaisi ostaa polkupyörää.
15. Minä pidän sinusta. En pidä sinusta.

**1.2 JAOLLISUUS**

**i. Mieti, ovatko seuraavat asiat jaottomia ja jaollisia? Vastaukset ovat tämän tiedoston alalaidassa (alaviite, footnote).[[1]](#footnote-1)**

*perhe, sää, juhliminen, valtameri, villa, tunne, ehdotus, paperi, liikenne*

**ii. Alla on kuusi muutoslausetta, joista puuttuu se, MISTÄ tuli jonkinlainen. Millainen sanan pitää olla? Tehtävän vastaukset ovat tämän sivun alalaidassa, alaviitteessä).[[2]](#footnote-2)**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tuli iso.
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tuli kuumaa.
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tuli isoja.
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ tuli isot.
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ei tullut hyviä.
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ei tullut hyvää.

**1.3 EPÄMÄÄRÄISYYS (Liittyy myös kohtiin 2.1 SUBJEKTIN SIJAVAIHTELU sekä 3.8 INTRANSITIIVILAUSEET)**

**Epämääräinen partitiivisubjekti on mahdollinen vain joissain lauseissa. KORJAA KAIKKI LAUSEET, joihin partitiivisubjekti EI sovi. Vastaukset ovat tämän tiedoston seuraavalla sivulla.**

1. Joitakin opiskelijoita juo olutta.
2. Monia lapsia ei pidä mustamakkarasta.
3. Päätöksiä perustuu ehdotuksiin.

1. Papereita lojuu lattialla ja sohvalla.
2. Matkustajia alkoi nauraa kävellessään laivaan.
3. Turisteja halusi mennä uimaan.
4. Monia suomalaisia luulee, että suomi on vaikea kieli.
5. Lintuja lentää taivaalla.
6. Poliitikkoja harkitsee lakimuutosta
7. Urheilijoita harjoittelee kentällä jo heti aamulla.
8. Useita puhelimia soi kokouksen aikana.
9. Useita puhelimia näkyi pöydillä kokouksen aikana.

**1.3 EPÄMÄÄRÄISYYS-tehtävän vastaukset ja selitykset**

1. Joitakin opiskelijoita juo olutta. >> Jotkut opiskelijat juovat olutta.

Väärin. Lauseessa on objekti, siksi subjekti ei voi olla partitiivissa.

1. Monia lapsia ei pidä mustamakkarasta. >> Monet lapset eivät pidä mustamakkarasta.

Väärin. Lauseessa on objekti, siksi subjekti ei voi olla partitiivissa.

1. Päätöksiä perustuu ehdotuksiin. >> Osa päätöksistä perustuu ehdotuksiin.

Väärin. Perustua on intransitiiviverbi, (ei ole eksistentiaalinen eikä kuvaa isoa liikettä, lisäksi sillä on rektio), siksi subjektin pitäisi olla nominatiivissa.

1. Papereita lojuu lattialla ja sohvalla.

Tämä on ok. Lojua on intransitiiviverbi, se kuvaa olemista/sijaitsemista. Epämääräisyys käy, joten subjekti voi olla partitiivissa.

1. Matkustajia alkoi nauraa kävellessään laivaan. >> Jotkut matkustajat alkoivat nauraa…

Väärin. Nauraa on intransitiiviverbi (ei kuvaa olemassaoloa eikä isoa liikettä, se kuvaa yksityiskohtaista ja emotionaalista asiaa), siksi subjekti ei voi olla partitiivissa.

1. Turisteja halusi mennä uimaan. >> Osa turisteista halusi mennä uimaan.

Väärin. Lause kuvaa mielentilaa eikä konkreettista liikettä, siksi partitiivisubjekti ei käy.

1. Monia suomalaisia luulee, että suomi on vaikea kieli. >> Monet suomalaiset luulevat…

Väärin. Luulee kuvaa sisäistä ajattelua. liian yksilöllistä tietoa subjektista. Siksi ei käy partitiivisubjekti.

1. Lintuja lentää taivaalla.

Tämä on ok. Lentää on intrans. verbi, joka kuvaa isoa liikettä. Epämääräisyys käy, joten subjekti voi olla partitiivissa.

1. Poliitikkoja harkitsee lakimuutosta. >> Jotkut poliitikot harkitsevat lakimuutosta.

Väärin. Tässä lauseessa on objekti, siksi subjekti ei voi olla partitiivissa.

1. Urheilijoita harjoittelee kentällä jo heti aamulla.

Tämä on ok (vaikka ehkä rajatapaus, harjoittelu on tässä aika eksistentiaalinen merkitys, tämä tarkoittaa melkein samaa kuin urheilijoita on kentällä jo heti aamulla).

1. Useita puhelimia soi kokouksen aikana. >> Useat puhelimet soivat kokouksen aikana.

Väärin. (Ehkä jotkut suomalaiset voisivat kuitenkin käyttää tällaista lausetta.) Soida on intransitiiviverbi, se ei kuvaa olemassaoloa eikä isoa liikettä. Siksi pitäisi olla tavallinen nominatiivisubjekti.

1. Useita puhelimia näkyi pöydillä kokouksen aikana.

Tämä on ok. Näkyä on hyvin eksistentiaalinen intransitiiviverbi. Sen kanssa käy epämääräisyys eli subjekti voi olla partitiivissa.

**2.2 PREDIKATIIVIN SIJAVAIHTELU**

Kirjoita suluissa oleva sana sopivassa muodossa. Vastaukset ovat seuraavalla sivulla.

1) Heikki ja Tiina ovat meidän \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naapuri).

2) Yrjölä voitti Ruotsi-ottelun jo 1958, jolloin hän oli vasta \_\_\_\_\_\_\_\_\_\_\_\_\_\_\_\_\_\_\_\_\_ (20-vuotias).

3) Tosin tuohon aikaan monet muutkin urheilijat olivat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (samanikäinen).

4) Monet elokuvat ovat kyllä \_\_\_\_\_\_\_\_\_\_\_\_\_\_\_\_\_\_\_ (taideteos), vaikka ne onkin tehty kaupallisista syistä.

5) Korvakorut ovat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (hyvä lahja) äidille.

6) Kahvi pahvimukissa on \_\_\_\_\_\_\_\_\_\_\_\_\_\_ (herkullinen) ja sää on \_\_\_\_\_\_\_\_\_\_\_\_\_\_\_\_ (ihanan syksyinen).

7) Huippu-urheilijoiden ruokkiminen on \_\_\_\_\_\_\_\_\_\_\_\_\_\_\_\_\_\_\_\_\_\_ (hankala).

8) Kanadassa kaikki pelaajat ovat \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (isokokoinen ja kova).

9) Tiestikö, että Olavin vanhemmat ovat todella \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (rikas)?

10) Huonosti valaistu piha ei ole \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turvallinen).

11) Nyt vasta huomasin, että meidän uuden auton renkaat ovat \_\_\_\_\_\_\_\_\_\_\_\_\_\_ (suurempi) kuin vanhan.

12) Matildan päiväunet olivat tänään todella \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (lyhyt).

13) (Paras) \_\_\_\_\_\_\_\_\_\_\_\_\_\_\_\_\_\_\_\_\_ ovat sellaiset romaanit, joita ei pysty laskemaan käsistään, ennen kuin loppuvat.

14) Usain Boltin raajat ovat todella \_\_\_\_\_\_\_\_\_\_\_\_ (pitkä), mutta mies itse on \_\_\_\_\_\_\_\_\_\_\_\_ (kevyt kuin heinänkorsi).

15) Opettajan sähköpostiviestit ovat joskus tosi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (sekava).

16) Sibeliuksen musiikki on minusta ihan ylimaallisen \_\_\_\_\_\_\_\_\_\_\_\_\_\_\_\_\_\_\_\_\_\_\_ (kaunis).

17) Suomen kielen taivutussysteemi on \_\_\_\_\_\_\_ (haastava) sellaiselle, joka ei ole tottunut sijamuotoihin omassa kielessään.

18) Sinun puheesi oli \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ajatuksia herättävä).

19) Hoitohenkilökunnan rauhallisuus on \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (miellyttävä).

20) Pöllöt ovat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mielenkiintoinen eläin).

1.3 Predikatiivitehtävän ratkaisut

1) Heikki ja Tiina ovat meidän naapureita. (tavallinen monikko > jaollinen > partitiivi)

2) Yrjölä voitti Ruotsi-ottelun jo 1958, jolloin hän oli vasta 20-vuotias. (Ihminen on aina yksi, jaoton)

3) Tosin tuohon aikaan monet muutkin urheilijat olivat samanikäisiä. (Katsotaan subjektin jaollisuutta)

4) Monet elokuvat ovat kyllä taideteoksia, vaikka ne onkin tehty kaupallisista syistä. (monikko > jaollinen)

5) Korvakorut ovat hyvä lahja äidille. (Katsotaan predikatiivin ”lahja” itsensä jaollisuutta > jaoton)

6) Kahvi pahvimukissa on herkullista (kahvi on ainesana eli jaollinen) ja sää on ihanan syksyinen. (Sää on jaoton)

(Predikatiivilauseessa on ihan mekaaninen rajoitus, että subjekti ei voi olla partitiivissa.)

7) Huippu-urheilijoiden ruokkiminen on hankalaa. (-minen-muodon kanssa aina partitiivi)

8) Kanadassa kaikki pelaajat ovat isokokoisia ja kovia. (Monikko > jaollinen)

9) Tiestikö, että Olavin vanhemmat ovat todella rikkaita? (Monikko > jaollinen)

10) Huonosti valaistu piha ei ole turvallinen. (Yksikkö, jaoton > nominatiivi)

11) Nyt vasta huomasin, että meidän uuden auton renkaat ovat suuremmat kuin vanhan. (Parisana > jaoton)

12) Matildan päiväunet olivat tänään todella lyhyet. (Päiväunet tarkoittaa 1 päiväunia > jaoton)

13) Parhaita ovat sellaiset romaanit, joita ei pysty laskemaan käsistään, ennen kuin loppuvat. (Monikko > jaollinen)

14) Usain Boltin raajat ovat todella pitkät (raajat on parisana > jaoton), mutta mies itse on kevyt kuin heinänkorsi. (yksikkö, jaoton)

15) Opettajan sähköpostiviestit ovat joskus tosi sekavia. (Monikko > jaollinen)

16) Sibeliuksen musiikki on minusta ihan ylimaallisen kaunista? (Musiikki on abstrakti sana, jaollinen)

17) Suomen kielen taivutussysteemi on haastava sellaiselle, joka ei ole tottunut sijamuotoihin omassa kielessään. (Systeemi on jaoton, Laita googleen ”systeemi on” ja katso, tuleeko partitiivia vai nominatiivia.)

18) Sinun puheesi oli ajatuksia herättävä. (Puhe tarkoittaa tässä yksi monologinen puhe-esitys, se on jaoton)

19) Hoitohenkilökunnan rauhallisuus on miellyttävää. (Rauhallisuus on jaollinen > partitiivi)

20) Pöllöt ovat mielenkiintoisia eläimiä. (Tavallinen monikko , jaollinen)

**2.3 Objektin sijavaihtelutehtävä. Laita suluissa olevat sanat oikeaan muotoon. Tehtävän vastaukset ovat seuraavalla sivulla.**

1) Anteeksi opettaja, mutta en oikein ehdi tehdä \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kotitehtävä) huomiseksi. Voisinko mä saada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (lisäaika)?

2) Setäni sairasti viime vuosikymmenellä \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (syöpä), mutta nyt hän on parantunut.

3) Suomessa vastustetaan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ydinvoima) monesta syystä, mutta tärkein syy on ehkä pelko ydin jätteen sijoittamisesta.

4) Sain siskoltani syntymäpäivälahjaksi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (lippu, mon.) lempibändini konserttiin, ja olin niin iloinen, että unohdin kiittää \_\_\_\_\_\_\_\_\_\_\_\_\_\_\_\_\_\_\_\_\_\_\_ (hän).

5) – Arvaa mitä! Olen ostanut \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (auto)!

– Mitä?! Miksi? Etkö sinä juuri viime vuonna ostanut \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (auto)?

– Joo, mutta minun oli pakko ostaa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (uusi auto), koska \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (edellinen) varastettiin, eikä \_\_\_\_\_\_\_\_\_\_\_\_\_\_\_\_\_\_\_\_ (se) koskaan löydetty. Se oli vaikea tilanne, koska \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (raha) ei ollut paljon. Minulla oli varaa ostaa vain \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (käytetty auto). \_\_\_\_\_\_\_\_\_\_\_\_\_\_\_\_\_\_\_ (Se) piti korjata monta kertaa, mutta nyt se kulkee hyvin.

6) Ostettiin vaimon kanssa viime viikolla \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (asunto)! Älä kerro \_\_\_\_\_\_\_\_\_\_ (se) vielä kenellekään, se on vielä salaisuus. Me löydettiin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (hyvä ja halpa asunto) ihan meidän vanhan kodin läheltä. Jouduttiin ottamaan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (uusi laina) pankista, mutta eiköhän me pystytä maksamaan \_\_\_\_\_\_\_\_\_\_\_\_\_\_\_\_\_\_\_\_ (se) takaisin ihan hyvin. Se on muuten lähellä teidän kotia! Tiedätkö sä \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (se keltainen talo) siinä Tapulikadun puolessavälissä? Me muutetaan siihen! Tulette sitten heti meille kylään, me aiotaan pitää kunnon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tuparit), ja sitten nostetaan \_\_\_\_\_\_\_\_\_\_\_\_\_\_\_\_\_\_\_\_\_ (malja) naapuruuden kunniaksi.

7) Poliisi näyttää \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (valokouva) minulle ja kysyy, tunnenko minä \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kuvassa oleva mies). Vastaan, että en tunne, mutta poliisi pyytää katsomaan \_\_\_\_\_\_\_\_\_\_\_\_\_\_\_\_\_\_\_\_ (kuva) vielä tarkemmin ja miettimään, olenko aivan varma. Tietenkin tunnen \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (hän), mutta en aio kertoa \_\_\_\_\_\_\_\_\_\_\_\_\_\_\_\_ (se) poliisille. En tiedä, mitä pahaa Teppo on tällä kertaa tehnyt ja miksi poliisi etsii \_\_\_\_\_\_\_\_\_\_\_\_\_\_\_\_\_\_ (hän). ”Jos te tiedätte jotain tästä miehestä, teidän täytyy kertoa \_\_\_\_\_\_\_\_\_\_\_\_\_\_\_ (se) meille”, poliisi sanoo. No kyllähän minä sen tiedän, ajattelen mielessäni, mutta yritän pysyä rauhallisena. Mutta jos nyt kertoisin poliisille, kuka tämä mies on, menettäisin \_\_\_\_\_\_\_\_\_\_\_\_\_\_\_\_\_ (hän) ystävänä ikuisiksi ajoiksi. Ystävät eivät ilmianna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toinen, mon. + poss.suff.). En usko, että Teppokaan ilmiantaisi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (minä) koskaan. Lopulta poliisi antaa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (puhelinnumero), ja käskee soittamaan \_\_\_\_\_\_\_\_\_\_\_\_\_\_\_\_\_\_\_ (puhelu) heti jos muistan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (jokin).

**2.3 Objektin sijavaihtelutehtävän vastaukset.**

1) Anteeksi opettaja, mutta en oikein ehdi tehdä kotitehtävää huomiseksi. Voisinko mä saada lisäaikaa?

Kielto vaikuttaa > partitiivi. *Saada* on totaaliverbi, *aika* on epämääräinen > partitiivi

2) Setäni sairasti viime vuosikymmenellä syövän (syöpää), mutta nyt hän on parantunut.

Sairastaa on normaalisti partitiiviverbi, mutta tauti jossa on selkeä loppu, voi myös ”tulla valmiiksi”. Google löytää paljon osumia ”hän sairasti koronan” -tyyppisille lauseille.

3) Suomessa vastustetaan ydinvoimaa monesta syystä, mutta tärkein syy on ehkä pelko ydin jätteen sijoittamisesta. Vastustaa on partitiiviverbi, objekti on siis joka tapauksessa partitiivissa.

4) Sain siskoltani syntymäpäivälahjaksi liput lempibändini konserttiin, ja olin niin iloinen, että unohdin kiittää häntä.

Liput (2 lippua, sinulle ja minulle tai sinulle ja sinun puolisolle eli eräänlainen setti)

5) – Arvaa mitä! Olen ostanut auton! Ostaa on totaaliverbi, auto on jaoton.

– Mitä?! Miksi? Etkö sinä juuri viime vuonna ostanut auton? (Kielto ei ole aito kielto vaan ajatus on oikeasti myönteinen: Sinähän ostit auton viime vuonna!)

– Joo, mutta minun oli pakko ostaa uusi auto, koska edellinen varastettiin, eikä sitä koskaan löydetty. Se oli vaikea tilanne, koska rahaa ei ollut paljon. Minulla oli varaa ostaa vain käytetty auto. Se piti korjata monta kertaa, mutta nyt se kulkee hyvin.

6) Ostettiin vaimon kanssa viime viikolla asunto!

Puhekielen me-passiivissa objekti käyttäytyy samoin kuin tavallisessa passiivissa.

Älä kerro sitä vielä kenellekään, se on vielä salaisuus. Me löydettiin hyvä ja halpa asunto ihan meidän vanhan kodin läheltä. Jouduttiin ottamaan uusi laina pankista,

mutta eiköhän me pystytä maksamaan se takaisin ihan hyvin.

Kieltolause ei ole aito kieltolause vaan merkitys on: Kyllähän me pystytään maksamaan se.

Se on muuten lähellä teidän kotia! Tiedätkö sä sen keltaisen talon siinä Tapulikadun puolessavälissä?

Tietää on totaaliverbi, talo on jaoton objekti. Ei nominatiivisääntöä > genetiivi.

Me muutetaan siihen! Tulette sitten heti meille kylään, me aiotaan pitää kunnon tuparit,

Pitää tuparit / pitää juhlat = järjestää juhlat on totaaliverbi, tuparit on jaoton > totaaliobjekti.

ja sitten nostetaan malja / maljat naapuruuden kunniaksi. Totaaliobjekti, yksikkö tai monikko on ok.

7) Poliisi näyttää valokuvan minulle ja kysyy, tunnenko minä kuvassa olevan miehen. Vastaan, että en tunne, mutta poliisi pyytää katsomaan kuvaa vielä tarkemmin ja miettimään, olenko aivan varma. Tietenkin tunnen hänet, mutta en aio kertoa sitä poliisille. En tiedä, mitä pahaa Teppo on tällä kertaa tehnyt ja miksi poliisi etsii häntä. ”Jos te tiedätte jotain tästä miehestä, teidän täytyy kertoa se meille”, poliisi sanoo. No kyllähän minä sen tiedän, ajattelen mielessäni, mutta yritän pysyä rauhallisena. Mutta jos nyt kertoisin poliisille, kuka tämä mies on, menettäisin hänet ystävänä ikuisiksi ajoiksi. Ystävät eivät ilmianna toisiaan. En usko, että Teppokaan ilmiantaisi minua koskaan. Lopulta poliisi antaa puhelinnumeron ja käskee soittamaan puhelun heti jos muistan jotakin.

**2.3 Objektin erilaiset säännöt. Kirjoita jokaiseen kohtaan sana ”kuva” lauseeseen sopivassa muodossa.**

1. Voitteko ottaa meistä \_\_\_\_\_\_\_\_\_\_\_\_\_\_\_\_\_\_\_\_\_\_\_\_?
2. Ottakaa \_\_\_\_\_\_\_\_\_\_\_\_\_\_\_\_\_\_\_\_\_\_\_ ennen ruokailua.
3. \_\_\_\_\_\_\_\_\_\_\_\_\_\_\_\_\_\_\_\_\_\_ saa laittaa Facebookiin.
4. Haluan katsoa \_\_\_\_\_\_\_\_\_\_\_\_\_\_\_\_\_\_\_\_\_ ensin.
5. \_\_\_\_\_\_\_\_\_\_\_\_\_\_\_\_\_\_\_\_\_\_ pitää laittaa Facebookiin.
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pitää katsoa ensin.
7. Haluan laittaa \_\_\_\_\_\_\_\_\_\_\_\_\_\_\_\_\_\_\_\_\_\_ Facebookiin.
8. Laitetaan \_\_\_\_\_\_\_\_\_\_\_\_\_\_\_\_\_\_\_\_\_\_ Facebookiin!
9. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ saa katsoa ensin.
10. Minulla on lupa katsoa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ensin.
11. Minulla on lupa laittaa \_\_\_\_\_\_\_\_\_\_\_\_\_\_\_\_\_\_\_\_\_\_ Facebookiin.
12. Katsotaan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ensin.
13. Tulkaa katsomaan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_!

2.3 Objektin erilaiset säännöt. Kuva-tehtävän vastaukset.

ENSINNÄKIN: Kuva on jaoton asia, se ei siis voi yksikössä olla epämääräinen.

1. Voitteko ottaa meistä kuvan? Myönteinen lause, aspekti ”valmis”
2. Ottakaa kuva ennen ruokailua. Sama kuin a) mutta passiivilauseen takia genetiivi ei käy.
3. Kuvan saa laittaa Facebookiin. HUOM! Nollapersoona! Lauseessa on näkymätön, hiljainen subjekti eli nolla. Sen tietää siitä, että siihen voisi laittaa 3. persoonan subjektin (esim. hän).
4. Haluan katsoa kuvaa ensin. Katsoa on partitiiviverbi.
5. Kuva pitää laittaa Facebookiin. Vertaa lauseeseen C. Muuten sama mutta tässä on nesessiivirakenne, johon EI VOISI laittaa perusmuotoista subjektia. Ei voi sanoa ”hän pitää laittaa kuva Facebookiin”. Siksi tähän tulee nominatiivisääntö.
6. Kuvaa pitää katsoa ensin. Katsoa on partitiiviverbi.
7. Haluan laittaa kuvan Facebookiin. Laittaa on totaaliverbi. Aspekti on valmis.
8. Laitetaan kuva Facebookiin! Sama kuin g) mutta passiivissa ei käy genetiivi.
9. Kuvaa saa katsoa ensin. Katsoa on partitiiviverbi.
10. Minulla on lupa katsoa kuvaa ensin. Sama kuin i)
11. Minulla on lupa laittaa kuva Facebookiin. Laittaa on totaaliverbi, lauseessa on

infinitiivirakenne (lupa + laittaa + objekti), joten genetiivi ei käy.

1. Katsotaan kuvaa ensin. Partitiiviverbi
2. Tulkaa katsomaan kuvaa! Partitiiviverbi

**3.1 – 3.7 Harjoituksia olla-verbin lausetyypeistä:** Kirjoita suluissa oleva sana sopivassa muodossa.

1. - Olen ehkä vanhanaikainen mutta minusta lasten pitää olla \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kiltti).

- Minusta jos lapset eivät ole \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kiltti), heillä on joku ongelma, jossa tarvitaan aikuisen apua.

1. - Tämän haarukan piikit ovat tosi \_\_\_\_\_\_\_\_\_\_\_\_\_\_\_\_\_\_\_\_\_\_ (terävä).

- No mutta, niidenhän pitääkin olla tosi \_\_\_\_\_\_\_\_\_\_\_\_\_\_\_\_\_\_\_\_\_\_ (terävä), jotta niillä voi syödä kunnon pihviä! Minusta ne oikeastaan eivät ole tarpeeksi \_\_\_\_\_\_\_\_\_\_\_\_\_\_\_\_\_\_\_\_\_\_ (terävä).

1. - Meillä oli tänään \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (maantiedon koe).

- Meillä ei ollut tänään \_\_\_\_\_\_\_\_\_\_\_\_\_\_\_\_\_\_\_\_\_\_ (koe), se on vasta ensi tiistaina.

- Nykyään tuntuu, että \_\_\_\_\_\_\_\_\_\_\_\_\_\_\_\_\_\_\_\_\_\_ (koe) on todella paljon.

- Tämänpäiväinen maantiedon koe ei kyllä ollut \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vaikea).

1. Tuletko syömään? – En vielä, minulla ei ole \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nälkä).

On \_\_\_\_\_\_\_\_\_\_\_\_\_\_\_\_\_\_\_\_\_\_\_ (huolestuttava), että sinulla on niin harvoin \_\_\_\_\_\_\_\_\_\_\_\_\_(nälkä).

1. Näin tässä metsikössä eilen lepakon. Nyt \_\_\_\_\_\_\_\_\_\_\_\_\_\_ (se) ei näy missään. \_\_\_\_\_\_\_\_\_ (Se) on kadonnut. Nykyään lepakot ovat täällä \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (harvinainen).
2. Voi ei, katso! Minun hiukset ovat liian \_\_\_\_\_\_\_\_\_\_\_\_\_\_\_\_\_\_\_\_\_\_ (lyhyt)! Kampaajat eivät ole \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (luotettava)! Ihan \_\_\_\_\_\_\_\_\_\_\_\_\_\_\_\_ (kamala) katsoa peiliin!
3. Ihanaa olla taas terve! Terveenä juokseminenkin on \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nautinto).
4. - Miksi ammeessa on \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vesi)? Oletko käynyt kylvyssä?

- Kävin, koska jalkani olivat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ihan kylmä). Nyt ne eivät ole enää \_\_\_\_\_\_\_\_\_\_\_\_\_\_\_\_\_\_\_\_\_\_ (kylmä) vaan \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mukavan lämmin).

1. Te olette todella \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ahkera opiskelija)! Olette varmasti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (paras ryhmä) mitä minulla on ollut.
2. - Ajattelitko koskaan lukiossa, että meistä molemmista tulisi \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (lääkäri)?

- Olimme kyllä aika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (onnekas).

- Niin, ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ahkera)!

1. Tämä vuosi on ollut aika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (surullinen). Meidän suvussa on ollut \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (kaksi + hautajainen). Ensimmäiset hautajaiset olivat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (erityisen raskas), koska kuollut henkilö oli \_\_\_\_\_\_\_\_\_\_\_\_\_\_ (nuori).
2. - Onko meidän TV \_\_\_\_\_\_\_\_\_\_\_\_\_\_\_\_\_ (rikki)? Siitä ei kuulu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ääni) eikä näy \_\_\_\_\_\_\_\_\_\_\_\_\_\_\_\_\_\_\_\_\_\_\_ (kuva), vaikka se on päällä.

- Ei se ole \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (rikki), sinulla on vain \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (väärä kuvanlähde). Paina ”source”-näppäintä ja valitse ”digiboksi”.

1. Minusta on \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ihana) istua puistonpenkillä ja katsella kun \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (puiden lehti + putoilla) maahan kirkkaassa syyssäässä.

**3.1 – 3.7 olla-verbitehtävän vastaukset**

1. - Olen ehkä vanhanaikainen mutta minusta lasten pitää olla kilttejä.
   * Minusta jos lapset eivät ole kilttejä, heillä on joku ongelma, jossa tarvitaan aikuisen apua.
2. - Tämän haarukan piikit ovat tosi terävät.
   * No mutta, niidenhän pitääkin olla tosi terävät, jotta niillä voi syödä kunnon pihviä! Minusta ne oikeastaan eivät ole tarpeeksi terävät.
3. - Meillä oli tänään maantiedon koe.
   * Meillä ei ollut tänään koetta, se on vasta ensi tiistaina.
   * Nykyään tuntuu, että kokeita on todella paljon.
   * Tämänpäiväinen maantiedon koe ei kyllä ollut vaikea.
4. Tuletko syömään? – En vielä, minulla ei ole nälkä.
   * On huolestuttavaa, että sinulla on niin harvoin nälkä.
5. Näin tässä metsikössä eilen lepakon. Nyt sitä ei näy missään. Se on kadonnut. Nykyään lepakot ovat täällä harvinaisia.
6. Voi ei, katso! Minun hiukset ovat liian lyhyet! Kampaajat eivät ole luotettavia! Ihan kamalaa katsoa peiliin!
7. Ihanaa olla taas terve! Terveenä juokseminenkin on nautinto.
8. - Miksi ammeessa on vettä? Oletko käynyt kylvyssä?
   * Kävin, koska jalkani olivat ihan kylmät. Nyt ne eivät ole enää kylmät vaan mukavan lämpimät.
9. Te olette todella ahkeria opiskelijoita! Olette varmasti paras ryhmä mitä minulla on ollut.
10. - Ajattelitko koskaan lukiossa, että meistä molemmista tulisi lääkäreitä?
    * Olimme kyllä aika onnekkaita.
    * Niin, ja ahkeria!
11. Tämä vuosi on ollut aika surullinen. Meidän suvussa on ollut kahdet hautajaiset. Ensimmäiset hautajaiset olivat erityisen raskaat, koska kuollut henkilö oli nuori.
12. - Onko meidän TV rikki? Siitä ei kuulu ääntä eikä näy kuvaa, vaikka se on päällä.
    * Ei se ole rikki, sinulla on vain väärä kuvanlähde. Paina ”source”-näppäintä ja valitse ”digiboksi”.
13. Minusta on ihanaa istua puistonpenkillä ja katsella kun puiden lehdet putoilevat TAI puiden lehtiä putoilee maahan kirkkaassa syyssäässä.

1. Perhe on jaoton. (Meidän perhe on aika pieni.)

   Sää: jaoton silloin kun itse olet jossain paikassa, jossa tarkastelet säätä. *Tänään on kaunis sää.*

   Mutta säätiedotuksissa sää voi olla myös jaollinen. *Sää on kylmää pohjoisessa*.

   Juhliminen on jaollinen, kuten kaikki minen-muodot. *Juhliminen on raskasta.*

   Valtameri on jaoton. *Valtameri on todella syvä.*

   Villa on jaollinen. *Lampaan villa on lämmintä.*

   Tunne on jaoton. *Tämä tunne on todella voimakas.*

   Ehdotus on jaoton. *Sinun ehdotus on aika hyvä.*

   Paperi on jaollinen, jos se on materiaali. *Tämä paperi on kestävää. Minulla on paljon paperia.*

   Paperi on jaoton, jos se on yksi paperiarkki. *Tämä paperi on harmaa*. *Minulla on monta paperia.*

   Liikenne on jaollinen. *Liikenne on vilkasta. Liikenne on saastuttavaa.* [↑](#footnote-ref-1)
2. 1) Talosta tuli iso. (pitää olla jaoton)

   2) Teestä tuli kuumaa. (pitää olla yksikkö ja jaollinen)

   3) Pullista tuli isoja. (pitää olla tavallinen monikko eli jaollinen)

   4) Villasukista tuli isot. (pitää olla monikollinen parisana)

   5) Pullista ei tullut hyviä. (pitää olla tavallinen monikko eli jaollinen)

   6) Kahvista ei tullut hyvää. (pitää olla yksikkö ja jaollinen sana) [↑](#footnote-ref-2)